open-index/open-wikipedia-markdown huggingface dataset:
מונסטר (משקה)

**מונסטר אנרגיה** (באנגלית: **Monster Energy**) הוא משקה אנרגיה המיוצר על ידי חברת המשקאות Monster Beverage Corporation (לשעבר: Hansen Natural Company). ייצור המשקה החל באפריל 2002. החברה ידועה בשיתופי הפעולה שלה עם תחרויות ספורט ואקסטרים כגון: Motogp, נאסקאר, BMX, מוטוקרוס, גלישת גלים ושלג, אליפות הלחימה האולטימטיבית ותחרויות ספורט אלקטרוני (eSports). בנוסף, חברת מונסטר אנרגיה משתפת פעולה עם מספר להקות ברחבי העולם, כמו, Asking Alexandria, The Word Alive, Maximum The Hormone ו-Shinedown.

ישנם 45 סוגים שונים של משקאות תחת המותג מונסטר בצפון אמריקה, כולל המותג הליבה מונסטר אנרגיה, ג'וואה מונסטר (באנגלית: Java Monster), אקסטרה סטראנת' (באנגלית: Extra Strength), אימפורט (באנגלית: Import), ריהאב (באנגלית: Rehab) ומאסל מונסטר (באנגלית: Mucle Monster).

בתחילת שנת 2020 הוחל בשיווק המשקה בישראל על ידי החברה המרכזית לייצור משקאות קלים, יצרנית משקאות קוקה-קולה בישראל.

## פרסום
[ממוזער|פרסום של חברת מונסטר על [רכבות לאס וגאס (2007)]]
מונסטר אנרגיה מפרסמת בעיקר דרך חסויות של אירועי ספורט, כולל BMX, מוטוקרוס, רכיבה על הרים, סנובורד, גלישה על סקייטבורד, מרוץ מכוניות, UFC וגם בעיקר חסויות של אירועי ספורט אלקטרוני.

בשנת 2012, קולטון ליין קורפ (באנגלית: Colton Lile Corporation) הכריזה על כך שהיא מחליפה מפיצים מ-Anheuser-Busch לקוקה-קולה.

### סמליל
הסמליל של מונסטר אנרגיה הוא מוכר ומזוהה בעיקר בחסויות של אירועים שונים. עיצוב הלוגו נוצר על ידי McLean Desing, חברת מיתוג אסטרטגית הנמצאת בקליפורניה. הסמליל מורכב מהאות האנגלית 'M' במין מראה תוסס וירוק על רקע שחור. ה-'M' מסוגנן באופן המרמז על כך שהוא נוצר על ידי הטפרים של מפלצת קורעת דרך פחית זאת.

## קישורים חיצוניים

* 

## הערות שוליים

קטגוריה:משקאות אנרגיה
דורותי מקגוויר

**דורותי האקט מקגוויר** (באנגלית: **Dorothy Hackett McGuire**; 14 ביוני 1916–13 בספטמבר 2001) הייתה שחקנית קולנוע אמריקאית. התפרסמה בעיקר בגלל משחקה בסרט "הסכם ג'נטלמני" עליו הייתה מועמדת לפרס אוסקר לשחקנית הטובה ביותר.

## ביוגרפיה
נולדה באומהה נברסקה כבתם היחידה של תומאס ג'ונסון מקגווייר ואיזבל פלהרטי מקגווייר, והחלה את הקריירה שלה בהופעה על הבמה בתיאטרון הקהילתי של אומהה. לאחר סיום לימודיה החלה להשתתף בתוכניות רדיו ולאחר מכן החלה להופיע על בימות ברודוויי.

המפיק דייוויד או. סלזניק  התרשם מהופעתה בקומדיה "קלאודיה" בברודוויי והביא אותה להוליווד. הסרט הראשון בו כיכבה היה העיבוד הקולנועי לאותה קומדיה (1943), ומאז הופיעה בסרטים רבים וגם בתוכניות טלוויזיה. 

מהסרטים ששיחקה בהם:
* "אילן גדל בברוקלין" (1945)
* "הקוטג' הקסום" (1945)
* "בסחור המעלות" (1946)
* "הסכם ג'נטלמני" (1947)
* "שלוש מטבעות במזרקה" (1954)
* "משפט" (1955)
* "שכנוע ידידותי" (1956)
* "נווה קיץ" (1959) - בתור אמו של טרוי דונהיו
*"אדמה זו שלי היא" (1959)
* "משפחת רובינסון השווייצרית" (1960)
*"האופל שבמעלה המדרגות" (1960)
* "הסיפור הגדול ביותר שסופר" (1965) - בתור הבתולה מרי
בטלוויזיה שיחקה בסדרות "ספינת האהבה", "איש עשיר, איש עני" (1976), "נשים קטנות" (1978) ועוד.

למקגוויר יש כוכב בשדרת הכוכבים של הוליווד.

## קישורים חיצוניים

* 

## הערות שוליים

קטגוריה:אמריקאים ילידי נברסקה
קטגוריה:אומהה: אישים
קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1916
קטגוריה:אמריקאים שנולדו ב-1916
קטגוריה:אמריקאיות שנפטרו ב-2001
קטגוריה:אמריקאים שנפטרו ב-2001
ברכר

**ברֶכֶר** (**Brecher** או **Bröcher**) הוא שם משפחה ממקור גרמני. 

קטגוריה:שמות משפחה אשכנזיים
קטגוריה:שמות משפחה גרמניים
מפלגת תומכי הבנייה

[שמאל|ממוזער|140px|ממייסדי המפלגה: ד"ר [עלי נג'פי, שר החינוך בממשלת רפסנג'אני]]

**מפלגת תומכי הבנייה** (בפרסית: **حزب کارگزاران سازندگی**) באיראן הוקמה בשנת 1996. היא בעלת השקפות רפורמיסטיות ודוגלת בשוק כלכלי ליברלי ובתוכניות לפיתוח כלכלי מואץ במדינה. 

המפלגה הייתה המפלגה הראשונה שהוקמה במדינה לאחר פירוקה של מפלגת הרפובליקה האסלאמית בשנת 1987. באותו זמן לא פעלו באיראן מפלגות פוליטיות מאורגנות והמועמדים לפרלמנט מג'לס התמודדו כעצמאיים. המפלגה התמודדה בבחירות הפרלמנטריות באותה שנה. מרבית מועמדי המפלגה היו בעלי השקפות רפורמיסטיות והיו תומכיו של הנשיא דאז, אכבר האשמי רפסנג'אני ושירתו בממשלה שהקים.

המפלגה החדשה הצליחה להפוך לאחת מהמפלגות החשובות בפרלמנט החמישי (2000-1996). היא נהנתה מתמיכה רחבה בקרב בני המעמד הבינוני עירוני בחברה. המפלגה האמינה בחשיבות הרחבת החירויות לאזרח. העיתון ששיקף יותר מאחרים את השקפותיה של המפלגה היה העיתון "האמשאהרי" (Hamshahri), שנוסד על ידי גולאם חוסיין, ראש עיריית טהראן דאז, שהיה ממקימי המפלגה. 

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:איראן: מפלגות
קטגוריה:מפלגות שהוקמו ב-1996
מוזיאון טהראן לאמנות עכשווית

**מוזיאון טהראן לאמנות עכשווית** (בפרסית: **موزه هنرهای معاصر تهران**) הוא מוזיאון לאמנות הנמצא בטהראן, איראן.

המוזיאון תוכנן על ידי האדריכל האיראני קמראן דיבה, שהשתמש באלמנטים מהאדריכלות הפרסית המסורתית. הוא נבנה בצמוד לפארק לאלה, טהראן, ונחנך בשנת 1977. הבניין עצמו יכול להיחשב כדוגמה לאמנות עכשווית. רוב שטח המוזיאון ממוקם מתחת לאדמה.

במוזיאון ישנו האוסף החשוב ביותר של יצירות אמנות מודרנית מערבית מחוץ לאירופה וארצות הברית, אוסף שהורכב במידה רבה על ידי האוצרים המייסדים דוד גאלאוויי ודונה שטיין תחת חסותה של פארה דיבה. יש הטוענים כי שווי יצירות האומנות שמוחזקים במוזיאון מוערך ב-2.5 מיליארד ליש"ט. במוזיאון מוצגת תוכנית מתחלפת של תערוכות ומדי פעם מארגן תערוכות של אמנים מקומיים.

האוסף כולל גם את מה שעשוי להיות הציור היקר ביותר של ג'קסון פולוק, "Mural on a Red Indian Ground", ואגף פופ ארט המתפאר בפורטרטים של מיק ג'אגר, מרילין מונרו ומאו דזה-דונג, מעשה ידי אנדי וורהול. למרות שמקובל לומר שמדובר באוסף האמנות המערבית החשוב והמקיף ביותר באסיה, האוצרות חבויים מאחורי דלת ביטחון הנפתחת רק לאחר הקלדת קוד סודי. לעיתים מוציאים את היצירות החוצה לבקשת אמנים מבקרים או תלמידי אמנות, אולם אין כל כוונה להציגם בציבור. הציורים שנרכשו בשנות ה-70 בהוראתה של אשתו האחרונה של השאה, המלכה פארה, נפלו קורבן לבדלנות התרבותית של הרפובליקה האסלאמית.

במוזיאון האמנות המודרנית, כל הציורים המוצגים בפני הציבור הם של אמנים איראנים. מנהל המוזיאון, חביב אללה סאדג'י, שמונה על ידי ממשלתו של אחמדינז'אד, אמר בעבר שהוא מתנגד לגלובליזציה בהובלת המערב, התנגדות שהוא מכנה "סוציאליזם תרבותי". אולם סאדג'י, צייר בעצמו, טען גם שאמונותיו אינן משפיעות על הטיפול באוסף, וטוען שהסיבה שהוא אינו מוצג היא מחסור במקום, ולא פוליטיקה. לדבריו, הציורים מאוחסנים בקפידה כדי לוודא שיישמרו לדורות הבאים. עלירזה סמי-אזאר, קודמו של סאדג'י בתפקיד, ביטל הסבר זה בטענה שהמוזיאון נכנע לאופנה הפוליטית של התקפות כלפי המערב, אופנה שהתחזקה עם התגברות מתיחות בין המערב לאיראן, במיוחד בנוגע לתוכניתה הגרעינית.

יצירות האמנות נאספו על ידי בן דודתה של המלכה פארח, קמראן דיבה, מתכנן המוזיאון ומנהלו הראשון, כדי שיוצגו בפתיחת המוזיאון ב-1977. הציורים נשארו בתצוגה עד המהפכה. אז העביר אותם צוות המוזיאון למרתף כדי להגן עליהם מבוזזים ומקנאים.

מבין האמנים המוצגים נמנים: פול גוגן, וסילי קנדינסקי, ג'קסון פולוק, קלוד מונה, קאמי פיסארו, וינסנט ואן גוך, פייר-אוגוסט רנואר, ג'יימס אנסור, אנדרה דרן, ז'ורז' רואו, פרנאן לז'ה, פבלו פיקאסו, אלברטו ג'קומטי, פרנסיס בייקון, מקס ארנסט, רנה מגריט, ג'ורג' גרוס, דייגו ריוורה, ג'ספר ג'ונס, אנדי וורהול, רוי ליכטנשטיין, פיטר פיליפ, ז'ואן מירו, ויקטור וסרלי, אדולף גוטליב, ריצ'רד המילטון, ז'ורז' בראק, אדוארד מונק, אדגר דגה, מארי קאסאט, ג'יימס מקניל ויסלר, אדוארד הופר, הנרי מור, ארנלדו פומודורו, מרסל דושאן, הנרי פיץ' רובינסון, אנסל אדמס ויעקב אגם.

## קישורים חיצוניים

* 

## הערות שוליים

קטגוריה:טהראן: מבנים
טהראן לאמנות עכשווית
טהראן לאמנות עכשווית
קטגוריה:איראן: תרבות
קטגוריה:איראן: מוזיאונים
שגיאה 451

ממוזער|טקסט=צילום מסך לדוגמה של שגיאה 451. מדובר בשגיאה בפרוטוקול התקשורת HTTP המוצגת בדפדפן כאשר המשתמש מנסה לצפות בדף אינטרנט שאינו זמין מסיבות משפטיות, כמו דף אינטרנט שצונזר על ידי ממשלה. המספר 451 מתייחס לספר פרנהייט 451, שבו ספרים הוצאו מהחוק|צילום מסך לדוגמה של שגיאה 451. מדובר בשגיאה בפרוטוקול התקשורת HTTP המוצגת בדפדפן כאשר המשתמש מנסה לצפות בדף אינטרנט שאינו זמין מסיבות משפטיות, כמו דף אינטרנט שצונזר על ידי ממשלה. המספר 451 מתייחס לספר פרנהייט 451, שבו ספרים הוצאו מהחוק
**שגיאה 451** (באנגלית: **HTTP 451**) היא שגיאה בפרוטוקול התקשורת HTTP המוצגת בדפדפן כאשר המשתמש מנסה לצפות בדף אינטרנט שאינו זמין מסיבות משפטיות, כמו דף אינטרנט שצונזר על ידי ממשלה. המספר 451 מתייחס לספר פרנהייט 451, שבו ספרים הוצאו מהחוק.

דוגמאות שבהן יכולה להופיע שגיאה 451 כוללות דפים מהווים סכנה לביטחון הלאומי, או דפים המפירים זכויות יוצרים, פרטיות, חוקים למניעת חילול השם, או כל חוק אחר באותה מדינה.

עם זאת, במידה ולא ניתן לחשוף כי הדף הוסר בעקבות סיבה משפטית, חלק מהאתרים יאלצו להציג את שגיאה 404 או שגיאה דומה. שיטה זו ננקטת על ידי ספק האינטרנט לעיתים כאשר ישנו צו מניעה או איסור פרסום.

קוד השגיאה אושר ב-18 בדצמבר 2015.

## ראו גם
*קוד מצב של HTTP

## קישורים חיצוניים

*

קטגוריה:HTTP
קטגוריה:שגיאות מחשב
קטגוריה:צנזורה באינטרנט
ריצ'רד איגן (שחקן)

**ריצ'רד איגן** (באנגלית: **Richard Egan**; 29 ביולי 1921 – 20 ביולי 1987) היה שחקן קולנוע וטלוויזיה אמריקאי.

## ביוגרפיה
נולד וגדל בסן פרנסיסקו. למד תיאטרון באוניברסיטאות סן פרנסיסקו ואוניברסיטת סטנפורד ולימד באוניברסיטת נורת'ווסטרן.

ב-1942 התגייס לצבא ארצות הברית ושירת כמדריך ג'ודו וקרבות כידון. שוחרר בדרגת קפטן.

ב-1949 החל להופיע בסרטים ולאחר מכן גם בסדרות טלוויזיה. מהסרטים ששיחק בהם:
*צלילים בין הערביים (1956) לצידו של אלביס פרסלי.
*פוליאנה (1960) לצידם של היילי מילס וג'יין ויימן.
*נווה קיץ (1959) לצידם של סנדרה די, טרוי דונהיו ודורותי מקגוויר.
*אסתר והמלך (1960) כאחשוורוש, לצידה של ג'ואן קולינס.
*300 הספרטנים (1962) כליאונידס מלך ספרטה.

איגן מת בלוס אנג'לס בגיל 65 מסרטן הערמונית.

## קישורים חיצוניים

* 

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת סן פרנסיסקו
קטגוריה:בוגרי אוניברסיטת סטנפורד
קטגוריה:אמריקאים שנולדו ב-1921
קטגוריה:אמריקאים שנפטרו ב-1987
פרנן דה לנגל דה קרי

**פרנן דה לנגל דה קרי** (בצרפתית: **Fernand de Langle de Cary**; 4 ביולי 1849 – 19 בפברואר 1927 (היה גנרל צרפתי, שפיקד על הארמייה הרביעית בתחילת מלחמת העולם הראשונה.

## ביוגרפיה
### קריירה מוקדמת
פרנן דה לנגל דה קרי נולד ב-4 ביולי 1849 בלוריאן, למשפחת אצולה מברטאן. בשנת 1869 התגייס פרנן לצבא הצרפתי, ולחם בשורותיו במלחמת צרפת–פרוסיה, שבמהלכה אף נפצע באורח קשה. לאחר המלחמה מילא דה קרי תפקידים שונים בצבא, ופיקד על רגימנט הקירסירים ה-10, רגימנט הארטילריה ה-22, ורגימנט הרגלים ה-32. בשנת 1900 הועלה דה קרי לדרגת גנרל של חטיבה, ומונה למפקד המחוז ה-7 של הז'נדרמריה, ובקיץ 1900 מונה למפקד חטיבת הפרשים האלג'יראית ה-3.

בשנת 1903 מונה דה קרי למפקד החטיבה ה-72, ובשנת 1906 מונה למפקד הדיוויזיה הקולוניאלית ה-3, וזמן קצר לאחר מכן למפקד הדיוויזיה ה-14. בשנת 1908 מונה דה קרי למפקד הקורפוס ה-4, ובשנת 1911 מונה למפקד הקורפוס ה-8.

### מלחמת העולם הראשונה ואחריתו
עם פרוץ מלחמת העולם הראשונה מונה דה קרי למפקד הארמייה הרביעית, ופיקד עליה במהלך המערכה על הגבולות, ובכלל זה בקרב הארדנים. בשנת 1915 פיקד דה קרי על המתקפה בשמפאן, אך על אף כישלונה קודם לפיקוד על קבוצת הארמיות המרכזית. בשנת 1916 הודח דה קרי, בעקבות חוסר המוכנות שגילו הכוחות בורדן.

ב-19 בפברואר 1927 מת דה קרי בפון-סקורף, והוא בן 78 שנים.

## קישורים חיצוניים

קטגוריה:גנרלים צרפתים
קטגוריה:מפקדי ארמיות בצבא צרפת במלחמת העולם הראשונה
קטגוריה:החזית המערבית במלחמת העולם הראשונה: אישים
קטגוריה:מעוטרי צלב המלחמה
קטגוריה:צרפתים במלחמת צרפת–פרוסיה
קטגוריה:מפקדים בלגיון הכבוד
קטגוריה:צרפתים שנולדו ב-1849
קטגוריה:צרפתים שנפטרו ב-1927
הארמייה הרביעית (צרפת)

**הארמייה הרביעית** הייתה ארמייה צרפתית שפעלה הן במלחמת העולם הראשונה בחזית המערבית, והן במלחמת העולם השנייה בחזית המערבית.

## היסטוריה
### מלחמת העולם הראשונה
עם פרוץ מלחמת העולם הראשונה גויסה הארמייה ב-2 באוגוסט 1914, והתייצבה באזור הארדנים תחת פיקוד גנרל פרנן דה לנגל דה קרי. הארמייה השתתפה במערכה על הגבולות, ובכלל זה בקרב הארדנים וספגה אבדות כבדות, אך הצליחה לבסוף לבלום את המתקפה הגרמנית. לאחר מכן השתתפה הארמייה בקרב שמפאן הראשון ובקרב שמפאן השני, ובשנת 1917 השתתפה הארמייה במתקפת ניוול. בשנת 1918 השתתפה הארמייה בבלימת מתקפת האביב הגרמנית, ובכלל זה בקרב השני על המארן. לאחר מכן השתתפה הארמייה במתקפת מאה הימים, וב-8 באוקטובר 1919 פורקה.

### מלחמת העולם השנייה
במלחמת העולם השנייה, הייתה הארמייה הרביעית בפיקוד גנרל אדואר רקין פרוסה בקו מאז'ינו, כחלק מקבוצת הארמיות השנייה, ונכנעה לגרמנים כגוף אחד ב-23 ביוני 1940.

לאחר חתימת הסכם הכניעה הצרפתי ב-22 ביוני 1940, נשארה הארמייה פעילה לתקופה קצרה, עד לפירוקה ב-6 ביולי 1940.

## מפקדים
### מלחמת העולם הראשונה
* פרנן דה לנגל דה קרי (2 באוגוסט 1914 - 11 בדצמבר 1915)
* אנרי גורו (11 בדצמבר 1915 - 19 בדצמבר 1916)
* אמיל פאיול (19 בדצמבר 1916 - 31 בדצמבר 1916)
* פייר רוק (31 בדצמבר 1916 - 23 במרץ 1917)
* פרנסואה אנטואן (23 במרץ 1917 - 15 ביוני 1917)
* אנרי גורו (15 ביוני 1917 - 8 באוקטובר 1919)

### מלחמת העולם השנייה
* אדואר רקין (2 בספטמבר 1939 - 6 ביולי 1940)

## ראו גם
* החזית המערבית במלחמת העולם הראשונה
* החזית המערבית במלחמת העולם השנייה

4
4
הארמייה ה-24 (ורמאכט)

ממוזער|ימין
**הארמייה ה-24** (בגרמנית: **24. Armee**) הייתה ארמייה של הוורמאכט שלחמה במלחמת העולם השנייה.

## היסטוריה
הארמייה הוקמה על בסיס המחוז הצבאי ה-5 ב-17 באוקטובר 1944, וכמפקדה מונה הנס שמידט. הארמייה הוצבה בדרום גרמניה, ונועדה להגן מפני פלישת בעלות הברית דרך שווייץ. ב-1 במאי 1945 נכנע שמידט בראש כוחות הארמייה לקורפוס האמריקני ה-6 בפיקוד אדוארד ברוקס ונלקח בשבי.

## קישורים חיצוניים
* הארמייה ה-24 באתר Lexikon der Wehrmacht 

## הערות שוליים

24
24
טבח טלטלולקו

ממוזער|200px|יד זיכרון לנספים בטבח טלטלולקו

**טבח טלטלולקו** (Tlatelolco) התרחש במקסיקו סיטי ב-2 באוקטובר 1968, ובו נטבחו מאות מפגינים וסטודנטים כחלק מהמלחמה המלוכלכת .

## רקע
מיולי 1968, חודשיים אחרי מרד הסטודנטים בצרפת, קיימו סטודנטים במקסיקו הפגנות נגד השלטונות. ב-1 באוקטובר 1968 הושגה הסכמה להרחקת כוחות הצבא מהאוניברסיטאות. אולם ב-2 באוקטובר התקיימה הפגנה גדולה בדרישה לשחרר עצורים מהפגנות קודמות. על פי דיווח של עיתונאים אנגלים, לאחר ששתי רקטות זרחן נורו בהפגנה, פתח הצבא באש על המפגינים.

לפני קיום האולימפיאדה במקסיקו בשנת 1968, כתוצאה מאי הסכמות פוליטיות חריפות במדינה, כעשרה ימים לפני אירוע הפתיחה, היו הפגנות ענק בכל רחבי מקסיקו כנגד שלטון הדיכוי. הוועד האולימפי איים להשבית את האולימפיאדה או להעבירה לאתר אחר אם לא יישמר השקט ויובטח שלומם של הספורטאים והתיירים. הממשלה המקסיקנית החליטה אפוא לדכא את ההפגנות ביד ברזל.

## ההפגנה והטבח
[ממוזער|200px|הפגנת סטודנטים ב-[27 באוגוסט ב- Juárez Avenue.]]
הסטודנטים, שססמתם הייתה "לא רוצים אולימפיאדה, רוצים מהפכה!" (), הרגיזו את השלטון במקסיקו סיטי, שבתגובה שלח את הצבא לתפוס את הקמפוס של האוניברסיטה הלאומית הגדול בעיר - UNAM. בצהרי 2 באוקטובר 1968 יצא מצעד של סטודנטים לכיוון "כיכר שלוש התרבויות" (Plaza de las Tres Culturas) ברובע טלטלולקו בעיר, במטרה לערוך הפגנה גדולה נגד הממשלה.

התוצאה של נוכחות צבאית אדירה בכיכר וסטודנטים אידיאליסטים שאינם מוכנים לוותר, הולידה מצור על הכיכר, ולאחר מכן החל הצבא בירי חי לעבר המפגינים. עד הלילה הסתיימה הנוכחות הצבאית שם והצבא והמפגינים שנותרו הסתלקו משם.

בנוסף להרוגים דווח על כ-1300 עצורים.

## מספר ההרוגים
מספר ההרוגים שנוי מאוד במחלוקת עד היום. היו דיווחים שלפיהם נהרגו בהפגנה אלפי סטודנטים, אולם מרבית הדיווחים דיווחו על מספר דומה, כ-200–300 הרוגים. הדיווח הרשמי של הממשלה היה על ארבעה הרוגים ו-20 פצועים.

באופן רשמי מודה כיום מקסיקו שהיו כ-30 הרוגים. אולם ישנן עדויות שנהרגו מאות אנשים. חיילים העמיסו את הגופות על משאיות ובאתר בלתי-ידוע הן הועלו באש. ההערכה המקובלת שהיו כ-300 הרוגים.
[ממוזער|left|200px|סטודנטים מפגינים.[13 באוגוסט 1968]]
[ממוזער|left|200px|סטודנטים ב[אוטובוס שרוף.]]

## ראו גם
* גוסטבו דיאס אורדס

## לקריאה נוספת

* Poniatowska, Elena (trans. by Lane, Helen R.), Massacre in Mexico (original title La noche de Tlatelolco, or The Night of Tlatelolco), New York: Viking, 1975
* Taibo II, Paco Ignacio,  '68, New York: Seven Stories Press, 2003
* "The ghosts of Mexico 1968", The Economist, 24 April 2008
* Ecker, Ronald L. (April 1, 2009). "The Tlatelolco Massacre in Mexico". Retrieved 27 July 2010


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מקסיקו סיטי: היסטוריה
טלטלולקו
קטגוריה:1968 במקסיקו
קטגוריה:אולימפיאדת מקסיקו סיטי (1968)
קטגוריה:מחלוקות ופולמוסים במשחקים האולימפיים
קטגוריה:1968 בפוליטיקה
מורג הוד

**מורג הוד** (באנגלית: **Morag Hood**; 12 בדצמבר 1942 – 5 באוקטובר 2002) הייתה שחקנית סקוטית. היא הופיעה בתוכניות טלוויזיה בריטיות רבות, בהפקות תיאטרון ובתוכניות רדיו מסוף שנות השישים ועד סוף שנות התשעים של המאה העשרים.

## ביוגרפיה
מורג הוד נולדה בגלאזגו שבסקוטלנד, ולמדה באוניברסיטת גלאזגו. בין הופעותיה הראשונות הייתה הנחיית תוכנית לצעירים בטלוויזיה הסקוטית. באפריל 1964 ראיינה מורג יחד עם פול יאנג את הביטלס. הריאיון שהוקלט באולפני הטלוויזיה הסקוטית בגלאזגו נחשב במשך שנים רבות כאבוד, אבל בסופו של דבר סרט ההקלטה נמצא בדרום לונדון.

הוד מוכרת בעיקר מתפקידה כנטשה רוסטובה בעיבוד הטלוויזיוני של ה-BBC משנת 1972 לרומן האפי "מלחמה ושלום", ובתפקיד פרנסס ארנשו בסרט הקולנוע "אנקת גבהים" משנת 1970. עוד גילמה את דמותה של מרי מוסגרוב הגאוותנית בעיבוד של ה-BBC משנת 1971 לרומן "הטיית לב". במשך השנים שיחקה הוד במספר רב של סדרות טלוויזיה בהן "Z-Cars", "The Borderers", "ברז'ראק", "ג'יין אייר", "משפחות" ו"האמיש מקבת". ב-1990 כיכבה בדרמה "A Sense of Guilt" של BBC 1.

ב-1986 השתתפה בפרק בסדרה "Auf Wiedersehen, Pet" בתפקיד ג'וי צ'טרלי.

ב-2001 זכתה לשבחים על הופעתה במחזה "A Listening Heaven" מאת טורבן בטס  בתיאטרון "אדינבורו רויאל ליסאום". באותה שנה הייתה מועמד לפרס TMA לשחקנית הטובה ביותר.

### חיים אישיים
ב-5 באוקטובר 2002 נפטרה הוד בהוספיס בלונדון ממחלת הסרטן בגיל 59. היו לה אח ואחות מבוגרים ממנה, ליאם הוד ואיילה פרגוסון. היא גרה בפאונטיין רואד, סטוק ניוינגטון. זמן מה חייתה עם השחקן מרטין שו שאיתו ניהלה מערכת יחסים רומנטית. הוד לא הייתה נשואה ולא היו לה ילדים.

## פילמוגרפיה

## קישורים חיצוניים

* 

## הערות שוליים

קטגוריה:בוגרות אוניברסיטת גלאזגו
קטגוריה:בוגרי אוניברסיטת גלאזגו
קטגוריה:שחקניות קולנוע וטלוויזיה סקוטיות
קטגוריה:שחקניות תיאטרון סקוטיות
קטגוריה:בריטיות שנולדו ב-1942
קטגוריה:בריטים שנולדו ב-1942
קטגוריה:בריטיות שנפטרו ב-2002
קטגוריה:בריטים שנפטרו ב-2002
עונת 1983/1984 בליגה הלאומית

**עונת 1983/1984** בליגה הלאומית הייתה העונה ה-28 של הליגה הלאומית כליגת הכדורגל הבכירה בישראל. 

על ניצחון במשחק הוענקו שלוש נקודות ונקודה בודדת הוענקה על תיקו. לעונת 1983/1984 לליגה הלאומית עלו בית"ר תל אביב, הכח מכבי רמת גן ומכבי רמת עמידר. העונה החלה ב-24 בספטמבר והסתיימה ב-26 במאי. בתום העונה סיימה מכבי חיפה במקום הראשון וזכתה באליפות לראשונה בתולדותיה. המבקיע המצטיין של העונה היה דוד לביא ממכבי נתניה שכבש 17 שערים. 

בסיום העונה בני יהודה תל אביב, מכבי רמת עמידר והפועל יהוד ירדו ליגה. לעונת 1984/1985 לליגה הלאומית עלו הפועל חיפה, הפועל כפר סבא והפועל פתח תקווה.

## טבלת הליגה

קטגוריה:1983 בישראל: כדורגל
קטגוריה:1984 בישראל: כדורגל
קטגוריה:עונות בליגה העליונה בכדורגל בישראל
קטגוריה:תחרויות כדורגל ב-1984
קטגוריה:תחרויות כדורגל ב-1983
הארמייה ה-25 (ורמאכט)

**הארמייה ה-25** (בגרמנית: **24. Armee**) הייתה ארמייה של הוורמאכט שלחמה במלחמת העולם השנייה.

## היסטוריה
הארמייה הוקמה ב-10 בנובמבר 1944, וכמפקדה מונה פרידריך כריסטיאנסן. הארמייה הוצבה בהולנד, ונועדה להגן לאורך המאס מארנהם עד הים הצפוני. הארמייה פעלה כחלק מהOB Nordwest, ולאחר מכן כחלק מקבוצת ארמיות H, ולחמה בעיקר כנגד הארמייה הקנדית הראשונה. ב-4 במאי 1945 נכנעו כוחות הארמייה לקבוצת הארמיות ה-21 הבריטית, כחלק מהכניעה ללא תנאי של הכוחות הגרמניים בהולנד, בצפון-מערב גרמניה ובדנמרק.

## מפקדים
* גנרל חיל האוויר פרידריך כריסטיאנסן (10 בנובמבר 1944 - 29 בינואר 1945)
* גנרל אוברסט גינתר בלומנטריט (29 בינואר 1945 - 21 במרץ 1945)
* גנרל חיל השריון יוהנס בלסקוביץ (21 במרץ 1945 - 30 במרץ 1945)
* גנרל חיל הרגלים פיליפ קלפל (30 במרץ 1945 - 4 במאי 1945)

## קישורים חיצוניים
* הארמייה ה-25 באתר Lexikon der Wehrmacht 

## הערות שוליים

25
25
מטאתריה

[ממוזער|230px|שלד של [תיילקוסמילוס, טורף מטאתרי שהתקיים באמריקה הדרומית.]]
**מטאתריה** (שם מדעי: Metatheria) היא בת-מחלקה במחלקת היונקים, שכוללת את כל יונקי הכיס הקיימות היום בנוסף למספר קבוצות מאובנים. קבוצה זו שייכת לקבוצה תריה, בה גם יונקי השליה.

המטאתריה הוגדרה לראשונה בשנת 1880 על ידי הביולוג האנגלי תומאס הנרי האקסלי כחלק ממיון בסיסי של מחלקת היונקים:
# היונקים המטילים ביצים - קבוצת יונקי הביב.
# יונקי הכיס, בה העוברים מתפתחים לתקופת היריון קצרה ברחם האם, כשהם ניזונים משק החלמון בדומה לעוברים בביצים, ולאחר מכן נולדים ומשלימים את שאר התפתחותם בתוך כיס חיצוני הנוצר בעור הבטן של האם, שבו נמצאות הפטמות.
# יונקי השליה שבה הנקבה היא בעלת שליה מפותחת, דרכה מתאפשר חילוף חומרים עם העובר.

ראשון בני קבוצה זו הוא הסינודלפיס שחי בקרטיקון התחתון בסין. שינוי נוסף משאר היונקים שקיים אצלם בנוסף לכיס, הוא בהרכב השיניים שלהם.

מאובנים של מטאתריה נמצאו בסין, באזורים נוספים באסיה ובאירופה, אך מרביתם נמצאו בצפון אמריקה. עם זאת המאבק עם יונקי השליה המוצלחים מהם הגביל את תפוצתם לאזורים מבודדים באוסטרליה, איי אוקיאניה ולאמריקה הדרומית, ממנה חלקם נכחדו עם ההחלפה האמריקאית הגדולה. המין אופוסום וירג'יניה הוא היחיד שקיים כיום באמריקה הצפונית.

## מיון
*סוג ללא מקור סינודלפיס (Sinodelphys) - נכחד
*סוג Holoclemensia - נכחד
*סוג Adinodon - נכחד
*סדרה Deltatheroida - נכחדה
*קבוצה **Marsupialiformes**
**סוג Adelodelphys - נכחד
**סוג Sinbadelphys - נכחד
**סוג Camptomus? - נכחד
**משפחה Alphadontidae - נכחדה
**משפחה Herpetotheriidae - נכחדה
**משפחה Anatoliadelphyidae - נכחדה
**משפחה Peradectidae - נכחדה
**משפחה Pediomyidae - נכחדה
**סדרה Asiadelphia - נכחדה
**סדרה Polydolopimorphia - נכחדה
**קבוצה Archimetatheria - נכחדה
***משפחה Stagodontidae - נכחדה
**סדרה ספרסודונטה (Sparassodonta)
**אינפרא-סדרה יונקי כיס (Marsupialia)
***על-סדרה חיות כיס אמריקניות (Ameridelphia)
***על-סדרה חיות כיס אוסטרליות (Australidelphia)

## ראו גם
*אאוטריקונודונטים - מהקדומים שביונקים האמיתיים.
*כימולסטיים - מהקדומים שביונקים האמיתיים, אך מגוונים יותר מהאאוטריקונודונטים.

## קישורים חיצוניים

* אבולוציה של חיות הכיס באתר פלאונטולוגיה אונליין

## הערות שוליים

*
קטגוריה:בעלי חיים שתוארו ב-1880
קטגוריה:טקסונים שתוארו בידי תומאס הנרי האקסלי
קטגוריה:תת-מחלקות בעלי חיים
עונת 1984/1985 בליגה הלאומית

**עונת 1984/1985** בליגה הלאומית הייתה העונה ה-29 של הליגה הלאומית כליגת הכדורגל הבכירה בישראל. 

על ניצחון במשחק הוענקו שלוש נקודות ונקודה בודדת הוענקה על תיקו. לעונת 1984/1985 לליגה הלאומית עלו הפועל חיפה, הפועל כפר סבא והפועל פתח תקווה. בתום העונה סיימה מכבי חיפה במקום הראשון וזכתה באליפות בפעם השנייה ברציפות. המבקיע המצטיין של העונה היה דוד לביא ממכבי נתניה שכבש 18 שערים. 

בסיום העונה בית"ר תל אביב, הפועל לוד והכח מכבי רמת גן ירדו ליגה. לעונת 1985/1986 לליגה הלאומית עלו בני יהודה תל אביב, מכבי שעריים והפועל ירושלים.

## טבלת הליגה

קטגוריה:1984 בישראל: כדורגל
קטגוריה:עונות בליגה העליונה בכדורגל בישראל
קטגוריה:תחרויות כדורגל ב-1985
קטגוריה:1985 בישראל: כדורגל
קטגוריה:תחרויות כדורגל ב-1984
בל-איבני

**בֱּל-איבְּני **היה אציל בבלי, שמוּנה על ידי המלך האשורי סנחריב להיות מלך בבל. באותה עת הייתה בבל מדינה ואסלית של אשור. בל-איבני שלט עליה בין השנים 700-703 לפנה"ס.

לאחר מותו של סרגון השני בשנת 705 לפנה"ס, עלה לשלטון בנו סנחריב. כמו בתקופת שלטונו של אביו, גם תחילת שלטונו של סנחריב התאפיינה במרידות ברחבי האימפריה. מרידות אלה נוצלו גם על ידי העיר בבל. בשנת 703 לפנה"ס, אציל בבלי בשם מרדוך-זכיר-שומי השני ניצל את המהומה ועלה לשלטון למספר חודשים. הוא הורד מהשלטון באותה שנה על ידי מרדוך-אפלה-אידינה השני, שמלך בבבל עד להדחתו על ידי סרגון השני. סנחריב דיכא את המרד, ובעקבותיו החליט למנות אציל מקומי שגדל בחצר המלך באשור להיות מלך בבל, שיהיה שליט בובה שלו. אבל גם מינוי זה לא צלח, בל-איבני כרת ברית עם הכשדים והעילמים למרד כנגד אשור.

לאחר שסנחריב ניצח את קואליציית המורדים בשנת 700 לפנה"ס, הוא היגלה את בל-איבני לאשור ומינה במקומו את בנו הבכור יורש העצר אשור-נדין-שומי למלך בבל.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מלכי השושלת ה-10 האשורית של בבל
קטגוריה:אישים שחיו במאה ה-7 לפנה"ס
המתבגרים

**המתבגרים** היא סדרת טלוויזיה דוקומנטרית עבור ילדים ונוער שעוסקת בחינוך מיני ובגיל ההתבגרות המשודרת בערוץ הילדים. את הסדרה יצרו אור סיט, ירדן סטפנסקי ובונית בין עמי. הסדרה עלתה לשידור ב-2015.

## על הסדרה
בכל פרק בסדרה מתראיינים בני נוער בגילי 14–16, ומספרים על נושאים שנוגעים לנוער בגילם כמו שינויים גופניים במהלך גיל ההתבגרות, יחסי מין, מחזור, הטרדות מיניות, דימוי גוף, מגדר, סיפוק מיני ואחרים.

יוצרי התוכנית פתחה אותה במטרה לתווך תכנים הקשורים לחינוך מיני לנוער. תחילה חשבו היוצרים להציג בתוכנית דמות מקצועית שעל דבריה יגיבו הילדים המשתתפים בתוכנית, אולם לאחר שעשו אודישנים החליטו שהילדים משרתים את המטרה טוב יותר, משום שבשונה מדמות סמכותית ילדים יזדהו טוב יותר עם דוברים בגילם המדברים אליהם בגובה העיניים, לא מתוך מטרה לחנך אלא מתוך מטרה לשתף.

## הפולמוס הציבורי על התוכנית
התוכנית עוררה ביקורת ציבורית בטענה שהתוכנית אינה מתחשבת בכך שגם ילדים צעירים מאוד צופים בערוץ, במיוחד לאור העובדה שהיא משודרת בשעה מוקדמת. ח"כ זוהר טען כי "אין לי שום התנגדות לחינוך מיני אבל לא בגיל חמש או שש או עשר — וזה הגיל הממוצע של הצופים בערוץ". בעקבות פניית ארגון "שומרים על הילדים" הוא אף זימן ישיבה בוועדת החינוך של הכנסת. בהמשך הוצא צו מניעה לתוכנית ונדחה שידור פרק שעוסק בפורנוגרפיה משעה שמונה וחצי לשעה עשר.

מנגד טענו המצדדים שכיום ילדים חשופים מגיל צעיר לנושא, ואם לא ידברו איתם ויחנכו אותם בצורה מבוקרת, הם עלולים לקבל את כל המידע שלהם על מיניות מהאינטרנט ומחבריהם, ללא יד בוגרת ומכוונת.

## לקריאה נוספת
*חינוך מיני

## קישורים חיצוניים
* 
* 
* 
* 
* 
* 
* 
* 
* 

קטגוריה:סדרות טלוויזיה ישראליות שעלו לשידור בשנת 2015
קטגוריה:סדרות נעורים ישראליות
קטגוריה:ערוץ הילדים: תוכניות וסדרות
קטגוריה:BIGI: תוכניות וסדרות
גמליאל

**גַּמְלִיאֵל** הוא שם תנכ"י ושם משפחה יהודי תימני.

קטגוריה:שמות משפחה עבריים
קטגוריה:שמות פרטיים עבריים לגברים
קטגוריה:שמות משפחה ביהדות תימן
קטגוריה:שמות פרטיים תאופורים
עונת 1986/1987 בליגה הלאומית

**עונת [[1986]]/[[1987]]** בליגה הלאומית הייתה העונה ה-31 של הליגה הלאומית כליגת הכדורגל הבכירה בישראל. 

על ניצחון במשחק הוענקו שלוש נקודות ונקודה בודדת הוענקה על תיקו. לעונת 1986/1987 לליגה הלאומית עלו בית"ר נתניה, בית"ר תל אביב והפועל לוד. בתום העונה סיימה בית"ר ירושלים במקום הראשון, וזכתה באליפות לראשונה בתולדותיה. המבקיע המצטיין של העונה היה אלי יאני מהפועל כפר סבא שכבש 16 שערים. 

באותה עונה הייתה קרובה בני יהודה להשלים עונה שלמה ללא אף הפסד ליגה, כאשר עד המחזור ה-29 היו במאזנה 0 הפסדים, אך במחזור הסיום נחלה הקבוצה את הפסד הליגה היחיד שלה באותה עונה, כשנוצחה 2-5 בחוץ בידי מכבי חיפה.

בסיום העונה מכבי יבנה, מכבי יפו ובית"ר נתניה ירדו ליגה. לעונת 1987/1988 לליגה הלאומית עלתה קבוצת צפרירים חולון זאת בעקבות ההחלטה להקטין את הליגה הלאומית ל-14 קבוצות.

## טבלת הליגה

קטגוריה:1986 בישראל: כדורגל
קטגוריה:1987 בישראל: כדורגל
קטגוריה:עונות בליגה העליונה בכדורגל בישראל
קטגוריה:תחרויות כדורגל ב-1986
קטגוריה:תחרויות כדורגל ב-1987
אשור-נדין-שומי

**אשור-נדין-שומי ** (פירוש שמו: (האל) אשור נתן לי שם) היה נסיך אשורי, בנו הבכור ויורש העצר של המלך סנחריב. הוא היה מלך בבל בין השנים 699–694 לפנה"ס.

## היסטוריה
אשור-נדין-שומי היה יורש העצר של אשור. הוא מונה להיות מלך בבל בשנת 699 לפנה"ס, לאחר סדרה של מרידות שאירעו בבבל כנגד אשור. לאחר מותו של סרגון השני בשנת 705 לפנה"ס, עלה לשלטון בנו סנחריב, ששימש גם בתפקיד מלך בבל. תחילת שלטונו של סנחריב התאפיינה במרידות ברחבי האימפריה. מרידות אלה נוצלו גם על ידי העיר בבל. בשנת 703 לפנה"ס, אציל בבלי בשם מרדוך-זכיר-שומי השני ניצל את המהומה ועלה לשלטון למספר חודשים. הוא הורד מהשלטון באותה שנה על ידי מרדוך-אפלה-אידינה השני, כשדי שמלך בבבל עד להדחתו על ידי סרגון השני. סנחריב דיכא את המרד, ובעקבותיו החליט למנות את בל-איבני, שהיה אציל בבלי, להיות מלך בבל, כדי שיהיה שליט בובה שלו. אבל גם מינוי זה לא צלח. בל-איבני כרת ברית עם הכשדים והעילמים למרד כנגד אשור. לאחר שסנחריב ניצח את קואליציית המורדים בשנת 700 לפנה"ס, הוא מינה במקומו את בנו אשור-נדין-שומי למלך בבל.

סנחריב המשיך את מאבקו בכשדים המורדים ובשנת 694 לפנה"ס הוא תקף אותם לתוך דרום עילם. במקביל, תקפו העילמים את ממלכת בבל וכבשו את העיר סיפר, שהייתה חלק מממלכת בבל. כיבוש סיפר עודד כוחות מורדים בתוך העיר בבל. הם שבו את אשור-נדין-שומי והסגירו אותו לעילמים. הוא נלקח לעילם וכנראה נהרג שם. הוא נעלם מהרשימות ההיסטוריות. הכוחות המורדים המליכו במקומו את נרגל-אושזיב, שהיה אציל מקומי.

המרידות נמשכו 5 שנים, ורק בשנת 689 לפנה"ס, כבש סנחריב מחדש את בבל. מותו של יורש העצר הביאו בהמשך את סנחריב לבחור בבנו הצעיר ביותר, אסרחדון, ליורש עצר, בהעדיפו אותו על פני הבן הבכור ארד-מוליסי. מאורעות אלה הביאו בהמשך לרציחתו של סנחריב על ידי אותו בן.

## הערות שוליים

קטגוריה:מלכי השושלת ה-10 האשורית של בבל
קטגוריה:מלכי אשור
קטגוריה:אישים שחיו במאה ה-7 לפנה"ס
אברהם ולד

**אברהם ולד** (בהונגרית: **Wald Ábrahám**; 31 באוקטובר 1902 – 13 בדצמבר 1950) היה מתמטיקאי יהודי-אמריקאי. הוא תרם בתחומים של קבלת החלטות, גאומטריה ואקונומטריקה. ולד הוא מייסד התחום של ניתוח סטטיסטי סדרתי (באנגלית: Sequential analysis). בסטטיסטיקה הייתה לו תרומה משמעותית בתחום של תורת ההחלטות.

## ביוגרפיה
אברהם נולד בעיר קולוז'וואר (כיום קלוז') בחבל-הארץ המזרח-אירופאי טרנסילבניה, אז בממלכת הונגריה, כחלק מהאימפריה האוסטרו-הונגרית לשעבר. גדל והתחנך במשפחה יהודית-אורתודוקסית, ואף היה נכדו של הרב משה שמואל גלזנר. לאור אורח חייו הדתי, לא היה יכול ללמוד בבית ספר שמחייב לימודים גם ביום השבת, ועל-כן המשיך את לימודיו בחינוך ביתי. הוריו לימדו אותו עד תחילת לימודיו האקדמיים. בשנת 1928 קיבל תואר במתמטיקה באוניברסיטת המלך פרדיננד הראשון (היום אוניברסיטת באבש-בויאי), כשאת לימודיו עשה בשפה הרומנית. משנת 1927 עד שנת 1931 למד באוניברסיטת וינה שברפובליקה האוסטרית הראשונה דאז, וקיבל תואר דוקטור במתמטיקה בהנחייתו של המתמטיקאי הנודע קרל מנגר.

בגלל אנטישמיות רבה ששרה באותה עת, ולד לא היה יכול לקבל משרה כמרצה בחוג למתמטיקה באוניברסיטה בה סיים דוקטורט. אוסקר מורגנשטרן הצליח למצוא לו עבודה כמרצה בכלכלה. כשהנאצים כבשו את אוסטריה בשנת 1938, האפליה הפכה בן רגע לרדיפת יהודים שותתת-דם. ולד הצליח להימלט מהיבשת האירופית ולהגר לארצות הברית של אמריקה, כשהוזמן לעסוק שם במחקר אקונומטרי.

בתקופת מלחמת העולם השנייה, כשכוחות האמריקניים נסתייעו בכישוריו הסטטיסטיים יוצאי הדופן של ולד, על-מנת למזער את מספר המפציצים הנפגעים מאש האויב. חוקרים אחרים בדקו באילו אזורים נפגעו מפציצים והמליצו למגן אותם. ולד טען שהמחקרים כללו רק את המפציצים ששרדו את הפגיעות ולא את אלה שהושמדו ולכן המליץ למגן דווקא אזורים שלא נפגעו. לטענתו, העובדה שהמפציצים הצליחו לחזור למרות הפגיעות באזורים מסוימים, מעידה שהם עמידים לפגיעות באותם אזורים. ולד עצמו פרסם מאמר המתאר את מחקרו בנושא זה בתקופת מלחמת העולם. תופעה זו מכונה הטיית הישרדות.

בשנת 1943 הוא היה שותף להוכחת משפט המיפוי הרציף.

ולד ואשתו נספו בשנת 1950 בהתרסקות מטוס בהרי נילגירי שבמדינת קרלה בהודו. בנו רוברט ולד הוא פיזיקאי אמריקאי ידוע, המתמחה באסטרופיזיקה.

לאחר מותו של ולד, ביקר אותו בחריפות רונלד פישר. לטענתו של פישר, ולד היה מתמטיקאי ללא ניסיון מעשי במחקר מדעי, שכתב ספר לא ראוי על סטטיסטיקה. פישר ביקר במיוחד את עבודתו בהקשר של תכנון ניסויים.
ג'רזי ניימן הגן על עבודתו של ולד במיוחד בהקשר של תכנון ניסויים. גם לוסיאן להקם תמך בוולד ואפילו ייחס לו בספרו Asymptotic Methods in Statistical Decision Theory השפעה מכרעת על עבודתו.

## פרסומים
ולד פרסם יותר ממאה מאמרים וכתב גם מספר ספרים. רשימת המאמרים שפרסם מופיעה באתר פרויקט אוקלידס.

## ראו גם
* הטיית הישרדות
* אקונומטריקה
* ג'רזי ניימן
* הרולד ג'פרי
* פייר-סימון לפלס
* תומאס בייס

## קישורים חיצוניים


* Abraham Wald,Mathematics Genealogy Project


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי תואר דוקטור מאוניברסיטת וינה
קטגוריה:סגל אוניברסיטת קולומביה
קטגוריה:סטטיסטיקאים יהודים
קטגוריה:מתמטיקאים יהודים אמריקאים
קטגוריה:מתמטיקאים יהודים הונגרים
קטגוריה:חוקרי תורת ההסתברות יהודים
קטגוריה:חוקרים בקבלת החלטות
קטגוריה:מהגרים מהונגריה לארצות הברית
קטגוריה:אמריקאים ממוצא יהודי-רומני
קטגוריה:אמריקאים ממוצא יהודי-הונגרי
קטגוריה:יהודים מטרנסילבניה
קטגוריה:יהודים אוסטרו-הונגרים
קטגוריה:אמריקאים שנולדו ב-1902
קטגוריה:אמריקאים שנפטרו ב-1950
בלכר

**בלכר** הוא שם משפחה ממקור גרמני שמשמעו פחח.

## ראו גם
שפנגלר (פירושונים)

קטגוריה:שמות משפחה אשכנזיים
קטגוריה:שמות משפחה גרמניים
אוסיאולה מג'יק

**אוסיאולה מג'יק** (באנגלית: **Osceola Magic**) היא קבוצת כדורסל מהעיר קיסימי בפלורידה המשחקת בליגת הפיתוח של ה-NBA. הקבוצה הוקמה בשנת 2008 בפנסילבניה תחת השם "איירי בייהוקס" (Erie BayHawks). בשנת 2014 חתמה הקבוצה על הסכם שיתוף פעולה עם קבוצת אורלנדו מג'יק. לקראת עונת 2017/2018 הועברה הקבוצה ללייקלנד ושונה שמה, וב-2023 הקבוצה עברה לקיסימי.

## 2008-2017: איירי בייהוקס
הבייהוקס שיחקו בליגה מאז עונת 2008/09. ה"בייהוקס" נקראו על שם המפרץ בו שוכנת העיר אירי. השם "הוקס" (בעברית: נץ) מסמל את ההיסטוריה הימית של העיר – משלחות ימיות עשו שימוש בניצים על מנת לשלוח הודעות חשובות. בשנותיה הראשונות הייתה הקבוצה מסונפת לקליבלנד קאבלירס (2011-2008), פילדלפיה 76 (2009-2008) וטורונטו ראפטורס (2011-2009). בעונת 2011 חתמה הקבוצה על הסכם שיתוף עם הניו יורק ניקס.
ממוזער|180px|ימין|לוגו קבוצת איירי בייהוקס
כבר בעונת הבכורה של הקבוצה בליגה הצליחה הקבוצה להגיע למשחקי הפלייאוף, אך לא עברה את הסיבוב הראשון. בשלוש העונות הבאות העפילה הקבוצה עוד פעמיים לפלייאוף, אך שוב לא עברה את הסיבוב הראשון.  הקבוצה עלתה לכותרת בינואר 2012 כאשר ג'רמי לין נשלח לקבוצה על ידי ניו יורק ניקס, 3 ימים מאוחר יותר השיג לין טריפל דאבל כאשר קלע 28 נקודות, לקח 11 ריבאונדים ומסר 12 אסיסטים בניצחון 113-122 על מיין רד קלאוס. 3 ימים לאחר מכן הוחזר לין לניקס. בדצמבר 2012 העבירה הניקס את אמארה סטודמאייר לקבוצה בעקבות פציעה.

בשנת 2012 הציעה ניו יורק ניקס את משרת המאמן הראשי של הבייהוקס לשחקן העבר שלה פטריק יואינג, אך הוא סירב והעדיף לשמש כעוזר מאמן בליגת ה-NBA.

בשנת 2014 סיימה הניקס את ההתקשרות שלה עם הבייהוקס ובמקומם הגיעה הקבוצה לסיכום על שיתוף פעולה על אורלנדו מג'יק. בדצמבר 2016 רכשה  קבוצת המג'יק את המועדון והודיעה על כוונתה להעביר את המועדון לפלורידה החל מעונת 2017/2018.

## עונה לאחר עונה

## קישורים חיצוניים
* 

## הערות שוליים

*
קטגוריה:קבוצות ליגת הפיתוח של ה-NBA
קטגוריה:קבוצות כדורסל אמריקאיות
קטגוריה:פלורידה: מועדוני ספורט
קטגוריה:אורלנדו מג'יק
לארס ריקן

**לארס ריקן** (בגרמנית: **Lars Ricken**; נולד ב-10 ביולי 1976 בדורטמונד שבגרמניה המערבית) הוא כדורגלן עבר גרמני ששיחק בבורוסיה דורטמונד ובנבחרת גרמניה בעמדת הקשר.

## קריירה כשחקן
ריקן הוא יליד העיר דורטמונד, והוא שיחק באיינטרכט דורטמונד בנעוריו, ובגיל 14 עבר לבורוסיה דורטמונד, שם שיחק לאורך כל קריירת הבוגרים שלו. את הופעת הבכורה שלו בקבוצה הבוגרת הבכירה, ערך ריקן במרץ 1994 כאשר טרם היה בן 18, והפך לשחקן הצעיר ביותר ששיחק בקבוצה הבוגרת של בורוסיה דורטמונד, שיא שיישבר בהמשך על ידי נורי שאהין. בעונה זו עדיין שיחק לסירוגין בקבוצת המילואים ובקבוצה הבכירה, ובעונת 1994/1995 הפך לשחקן קבוע בקבוצה הבכירה. 

ריקן זכה עם בורוסיה דורטמונד בשתי אליפויות רצופות בשנים 1995 ו-1996. בשנת 1997 זכה ריקן עם בורוסיה דורטמונד בליגת האלופות בפעם הראשונה בתולדות הקבוצה, לאחר ניצחון 3:1 במשחק הגמר על יובנטוס. במשחק זה ריקן עלה כמחליף בדקה ה-70 במקומו של סטפן שפויזאט, וכעבור 16 שניות הבקיע את השער השלישי של בורוסיה דורטמונד במשחק. נכון לשנת 2015, שער זה נחשב לשער המהיר ביותר שהובקע אי פעם בגמר ליגת האלופות על ידי שחקן שעלה מהספסל. במקביל, ערך ריקן את הופעת הבכורה שלו בנבחרת גרמניה במשחק במוקדמות מונדיאל 1998 מול נבחרת ארמניה, ובשנת 1999 היה חלק מהסגל הגרמני לגביע הקונפדרציות. העונות הבאות של ריקן בדורטמונד היו מרובות בפציעות, שאף גרמו לו להחמיץ את מונדיאל 1998 ויורו 2000, אך בעונת 2002 הוא היווה חלק חשוב בחוליית קישור איכותית שהובילה את דורטמונד לזכייה באליפות בבונדסליגה, יחד עם דדה, תומאש רוזיצקי, סאנדיי אוליסה ומירוסלב סטביץ', ולגמר גביע אופ"א, בו הפסידה הקבוצה בתוצאה 3:2 לפיינורד, במשחק בו ריקן הוחלף בדקה ה-70 על ידי ירג היינריך. הצלחה זו של ריקן הביאה את מאמן נבחרת גרמניה רודי פלר לזמנו לסגל הנבחרת למונדיאל 2002. הנבחרת הגרמנית הפסידה במשחק הגמר באותו מונדיאל בתוצאה 2:0 לנבחרת ברזיל, אך ריקן לא שותף לאורך כל המונדיאל ולו לדקה אחת, ולאחר המונדיאל לא זומן יותר לסגל הנבחרת, בה הבקיע שער אחד ב-16 הופעות. 

לאחר מונדיאל 2002 נפצע ריקן שוב, ולא הצליח לבוא לידי ביטוי הן בבונדסליגה והן בנבחרת, ובשלב מסוים אף הורד לקבוצת המילואים של בורוסיה דורטמונד על ידי המאמן תומאס דול, עקב ירידה חדה ביכולתו. ביוני 2007 הודיע ריקן על פרישה מכדורגל, אך השתתף בפברואר 2008 במחנה אימונים של קבוצת קולומבוס קרו מליגת ה-MLS האמריקאית, ואחריו חזר לבורוסיה דורטמונד. ביוני 2008 הוחתם ריקן על ידי המנהל הספורטיבי של בורוסיה דורטמונד מיכאל צורק כמאמן בקבוצת הנוער, במקביל לכך שימשיך לשחק בקבוצת המילואים ששיחקה אז בליגה האזורית המערבית. בפברואר 2009 פרש ריקן ממשחק פעיל באופן סופי.

ריקן צבר 301 הופעות בבונדסליגה במדי בורוסיה דורטמונד, בהן הבקיע 49 שערים. ריקן מדורג במקום החמישי בטבלת שיאני ההופעות של בורוסיה דורטמונד בכל הזמנים.

## תארים
;בורוסיה דורטמונד
* אליפות גרמניה (3): 1995, 1996, 2002
* ליגת האלופות: 1997

## קישורים חיצוניים

## הערות שוליים

קטגוריה:כדורגלני בורוסיה דורטמונד
קטגוריה:קשרי כדורגל גרמנים
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:כדורגלני גביע הקונפדרציות 1999
קטגוריה:כדורגלני מונדיאל 2002
קטגוריה:גרמנים שנולדו ב-1976
ז'יל-ז'רו סאלייז'

**ז'יל-ז'רו סאלייז**' (בצרפתית: **Jules-Géraud Saliège**; 1870, מוריאק  כ-120 ק"מ מדרום-מערב לקלרמון-פראן – 1956, טולוז) היה כומר, קרדינל קתולי, ארכיבישוף, איש המחתרת הצרפתית וחסיד אומות העולם מצרפת.

## קורות חיים
סאלייז' למד לימודי דת בפריז והוסמך לכמורה בשנת 1895. הוא לימד בסמינרים דתיים במספר מקומות יישוב ונשא במספר תפקידים בהיררכיה הדתית הקתולית המקומית ביישובים אלה. במלחמת העולם הראשונה היה כומר צבאי.

משנת 1925 היה סאלייז' הבישוף של העיר גאפ בדרום-מזרח צרפת. משנת 1928 היה קרדינל, ולאחר מכן הארכיבישוף של טולוז עד מותו.

### פעילותו בתקופת השואה
סאלייז' היה דמות משמעותית בהתנגדות הצרפתית לנאצים.

בקיץ 1942, עם תחילת גירוש יהודי צרפת על ידי הגרמנים והצרפתים, היו צופים יהודים במואסק  פעילים במחתרת, וחיפשו מקומות מסתור ליהודים. תנועת הצופים היהודיים בצרפת פעלה באופן מחתרתי בתקופת שואת יהודי צרפת וארגנה מחתרת ששמה היה "השישית" - la sixième. המחתרת ארגנה מסתור לילדים יהודים, בין היתר במנזרים. שם הוסתרו הילדים ואף בני נוער ומבוגרים יהודים במסווה של תלמידים, פרחי כמורה או אנשי צוות.

אחיות המסדר הקתולי שחיו ליד לוון, ביישוב אברלה  שבבלגיה, עברו לצרפת בתקופת מלחמת העולם השנייה, לאחר כיבוש הולנד בידי גרמניה, והתיישבו במחוז טארן וגארון בדרום-מערב צרפת. נזירות אלה ואחרות נענו לפנייתו של סאלייז' ולבקשתו להסתיר יהודים. במנזר באובילאר  נענתה אם המנזר, מארי פלאסיד (Marie Placide), לבקשתם של ז'יל-ז'רו סאלייז', הבישוף של טולוז, ושל פייר-מארי תאה, והסתירה 40 ילדים יהודים. השניים גינו בפומבי את מדיניותו האנטישמית של משטר וישי ואת רדיפות היהודים. רוב הילדים הללו הוברחו ממחנות ריכוז בצרפת, בהם גירס, סטפו וריווזאלט לפני גירושם מצרפת למחנות ריכוז והשמדה במזרח, והיה צורך למצוא להם מסתור. שוטרים צרפתים ואנשי השלטון הנאצי ביצעו מדי פעם חיפושים אחר ילדים יהודים, אך הילדים היהודים שהוסתרו במנזרה של פלאסיד לא נתפסו ושרדו את השואה.
ממוזער|העץ שניטע ביד ושם לכבוד סאלייז'

### לאחר השואה
בשנת 1946 הועלה סאלייז' לדרגת קרדינל על ידי פיוס השנים עשר.

סאלייז' הוכר על ידי יד ושם בתור חסיד אומות העולם, כאות הוקרה על מאמציו להציל יהודים בתקופת שואת יהודי צרפת ועל עמדתו העקבית והפומבית נגד הנאצים, שהייתה כרוכה בסיכון עצמי.

## קישורים חיצוניים

* פעילותו של סאלייז' להצלת יהודים באתר יד ושם .

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:כמרים צרפתים
קטגוריה:צרפתים שנולדו ב-1870
קטגוריה:צרפתים שנפטרו ב-1956
שדובה

**שדובה** (בליטאית: ; בפולנית: **Szadów**, שדוב; ביידיש: **שאַדעווע**) היא עיירה במחוז שאולאי שבליטא, בה התקיימה עד השואה קהילה יהודית גדולה.

שדובה נוסדה כיישוב חקלאי לצד הדרך שבין קובנה וריגה, ובראשית המאה ה-16 נבנתה בה כנסייה. בשנת 1654 הוענקו לשדובה זכויות עיר.

## יהודי שדובה
התיעוד הראשון לישיבת יהודים בעיירה הוא מהמאה ה-15. בתחילת המאה ה-20 נמנו בעיירה 2,513 יהודים, וערב מלחמת העולם השנייה נמנו בה כ-800 יהודים, ופעלו בה בית ספר עברי ותנועות נוער ציוניות. פעילות זו נאסרה עם סיפוח ליטא לברית המועצות בשנת 1940.

עם כיבוש העיירה בידי הגרמנים במהלך מבצע ברברוסה, ב-26 ביוני 1941, הועבר השלטון בה לידי לאומנים ליטאים, ואלו הטילו על יהודי היישוב גזירות שונות, ובהן חובת ענידת סרט זרוע וחובת ביצוע עבודות כפייה, תוך רצח חלק מהיהודים. 

באמצע יולי 1941 רוכזו יהודי העיירה בגטו קטן ומגודר שהוקם בכפר הסמוך פוורטיצ'יאי (Pavarticiai), בו סבלו מתנאי מחיה קשים וממעשי שוד מצד שומריהם הליטאים.

ב-3 באוגוסט 1941 רצחו הליטאים 10 יהודים מהגטו. כעבור כשבועיים רצחו הליטאים 62 יהודים נוספים מהגטו. ב-25 באוגוסט 1941 נלקחו כ-650 היהודים שנותרו בגטו ליער ליודישקיאי (Liaudiskiai) הסמוך, נורו שם ונקברו בקבר אחים.

## קישורים חיצוניים

* 
* 
* 
* 
* 

קטגוריה:ליטא: ערים
קטגוריה:ליטא: עיירות יהודיות
קטגוריה:שואת יהודי ליטא
קטגוריה:מחוז שיאוליאי
ההד היהודי

[ממוזער|300px|שמאל|[עמוד שער|עמוד השער של "ההד היהודי", 1 באפריל 1932]]
**ההד היהודי** (בפולנית: **Echo Żydowskie**; בכתיב יידי: **עכאָ זשידאָווסקיע**; בתעתיק עברי: **אֶכוֹ ז'ידובסקיֶיה**) היה שבועון, ביטאון תנועת "אגודת ישראל" בשפה הפולנית שראה אור במשך תקופה קצרה ובהפסקות במחצית הראשונה של שנות ה-30 של המאה ה-20 בוורשה, פולין.

העיתון נועד להביא את עמדותיה של המפלגה גם לפני הקהל הדובר פולנית, בעוד ביטאוניה העיקריים היו ביידיש או בעברית. העיתון נדפס במשך חצי שנה ב-1932 ובמשך שלושה חודשים מסוף דצמבר 1933 עד סוף מרץ 1934. בסך הכל ראו אור 39 גיליונות.

מוספים שנכללו בעיתון: "הפינה לנשים" (Kącik dla Pań) ו"הד הצעירים" (Echo Młodych).

## קישורים חיצוניים
* שוקי אקר, תולדות השבועון בקצרה, באתר עיתונות יהודית היסטורית
* גליונות השבועון זמינים לעיון מקוון באתר עיתונות יהודית היסטורית

קטגוריה:שבועונים
קטגוריה:אגודת ישראל: תקשורת
קטגוריה:יהדות פולין
קטגוריה:עיתונות יהודית
קטגוריה:בין שתי מלחמות העולם
קטגוריה:ספרות פולנית
מוריאוקה

**מוריאוקה** (ביפנית: 盛岡市) היא עיר הבירה של מחוז איווטה שבחבל טוהוקו שבצפון יפן. אוכלוסיית העיר מונה 299,169 תושבים, נכון לשנת 2015.

## היסטוריה
האזור בו שוכנת העיר מוריאוקה כיום היה מיושב ברציפות מאז התקופה הפלאוליתית. באזור נמצאו אף שרידי חרס מתקופת ג'ומון ומתקופת יאיואי, וכן תילי קבורה מתקופת קופון. בתקופות שלאחר מכן עברה השליטה באזור משבט לשבט, עד שבתקופת סנגוקו השתלט על האזור שבט נאנבו. 

לאחר קרב סקיגהארה העניקה שוגונות טוקוגאווה הכרה להאן מוריאוקה, ובהתאם תמך ההאן בשוגון במלחמת בושין בראשית רסטורציית מייג'י. 

בתקופת מייג'י ולאחר ביטול שיטת ההאן ב-1870 הפך האן מוריאוקה למחוז מוריאוקה, אך שנתיים לאחר מכן התמזג עם מחוז איווטה. ב-1889 הפכה מוריקואה לעיר ונבחרה לעיר הבירה של המחוז. במלחמת העולם השנייה ניצלה העיר מההפצצות האוויריות של בעלות הברית על ערי יפן, וסיימה את המלחמה עם נזק מועט בלבד. 

ברעידת האדמה והצונמי בסנדאי ב-2011 נפגעה מוריאוקה מרעידת אדמה בעוצמה 6.1 בסולם מגניטודה לפי מומנט, אך מלבד הפסקות חשמל לא נגרם נזק רב.

## גאוגרפיה
מוריאוקה שוכנת באגן קיטקאמי, במרכז מחוז איווטה, מקום המפגש של הנהרות קיטקאמי, שיזוקואישי ונאקצו. נהר קיטקאמי הוא הנהר השני בגודלו במזרח יפן (אחרי נהר קיסו) והארוך ביותר בחבל טוהוקו. הנהר חוצה את העיר מצפון לדרום, ולאורכו נבנו מספר סכרים. מצפון-מערב לעיר מתנשא הר איווטה, חרוט געשי פעיל.

## אקלים
במוריאוקה שורר אקלים הנע בין אקלים סובטרופי גשום ואקלים יבשתי, השופע בלחות ובמשקעים.

## ערים תאומות
למוריאוקה יחסי ערים תאומות עם:
* 

## קישורים חיצוניים

* 

* 
* הדף הרשמי של מוריאוקה

## הערות שוליים

קטגוריה:טוהוקו: ערים
קטגוריה:יישובים שהוקמו ב-1889
שוויר

**שוויר** (בבלארוסית: **Сьвір**, סוויר; בפולנית: **Świr**; ביידיש: **סוויר**) היא עיירה במחוז מינסק שבבלארוס, בסמוך לאגם שוויר ולגבול ליטא, בה התקיימה עד השואה קהילה יהודית גדולה.

## תולדות היישוב
שוויר נזכרת מהמאה ה-13, ובשנת 1452 נבנתה בה כנסייה. במחצית הראשונה של המאה ה-16 עברה העיירה לבעלות משפחת רדזיוויל.

בחלוקת פולין השלישית, בשנת 1795, נכללה העיירה בתחום האימפריה הרוסית, ובשנת 1921, בהתאם להסכם ריגה, נכללה בתחום הרפובליקה הפולנית השנייה. בשנת 1958 הוענק לשוויר מעמד עירוני.

## יהודי שוויר
בשנת 1897 נמנו בעיירה 1,114 יהודים. בין מלחמות העולם ישבו בה כ-800 יהודים, כמחצית מתושביה, והתקיימה בה פעילות של המפלגות הציוניות ושל הבונד. פעילות זו נאסרה עם כיבוש האזור ביד הסובייטים בספטמבר 1939.

ב-26 ביוני 1941, במהלך מבצע ברברוסה, נכבשה העיירה בידי הגרמנים, ואלו הפקידו את השליטה בה בידי פולנים ובלארוסים, אשר בתורם ביצעו ביהודי העיירה מעשי שוד והתעללות, תוך חיובם בעבודות כפייה ובענידת טלאי צהוב. יודנרט שמונה בעיירה כעבור זמן מה העביר מדי חודש לשלטונות סכומי כופר.

ב-5 בנובמבר 1941 רוכזו כ-1,500 יהודי העיירה והפליטים היהודים שהגיעו אליה בגטו קטן שהוקם בה. ב-1 בדצמבר 1941 הוצאו להורג 12 צעירים יהודים מגטו זה, וב-15 בפברואר 1942 נלקחו כ-200 יהודים מהגטו למחנה עבודה, בו נספו.

באוגוסט 1942 הועברו יושבי הגטו שבעיירה לגטו מיכלישקי, וגורלם שם היה כגורל יתר יהודי המקום. מספר יהודים בעלי מלאכה שהושארו בעיירה נרצחו כעבור זמן מה.

## קישורים חיצוניים

* 
* 
* 

קטגוריה:גטאות בבלארוס
קטגוריה:מחוז מינסק: עיירות יהודיות
ירג היינריך

**ירג היינריך** (בגרמנית: **Jörg Heinrich**, נולד ב-6 בדצמבר 1969 ברטנאו שבגרמניה המזרחית) הוא כדורגלן עבר גרמני ששיחק בנבחרת גרמניה בעמדות הבלם והקשר.

## קריירת מועדונים
### קריירה מוקדמת, פרייבורג ובורוסיה דורטמונד
היינריך שיחק כנער במועדוני חובבים בגרמניה המזרחית, ובשנת 1990 החל לשחק בקיקרס אמדם ששיחקה אז בליגה השלישית בגרמניה. בשנת 1994 התגלה כישרונו על ידי פרייבורג, והוא חתם בקבוצה שעלתה אל הבונדסליגה עונה קודם לכן, כאשר היה בן 25. בעונתו הראשונה בקבוצה, 1994/95, פתח היינריך בהרכב ב-33 משחקים, כולל בניצחון הגדול 5-1 על באיירן מינכן, בו הבקיע את השער החמישי. בעונה זו סיימה פרייבורג באופן מפתיע במקום השלישי, כאשר בנוסף להיינריך שיחקו בה שחקנים כרודולפו קרדוסו וינס טוט. היינריך כבש שבעה שערים בעונת שיא זו. את עונת 1995/96 פתח היינריך בפרייבורג, אך בחלון ההעברות של החורף עבר לבורוסיה דורטמונד, והשתלב מיד בקבוצה. היינריך פתח בכל אחד מהמשחקים של בורוסיה דורטמונד עד לסוף העונה, וזכה עמה באליפות הבונדסליגה, והמשיך לשחק במועדון עוד שתי עונות רצופות, בהן היה שחקן קבוע בהרכב. עם בורוסיה דורטמונד היינריך זכה בליגת האלופות בשנת 1997, לאחר ניצחון 3-1 על יובנטוס במשחק הגמר, בו שיחק 90 דקות. ניצחון זה זיכה את בורוסיה דורטמונד בכרטיס לגמר הגביע הביניבשתי בדצמבר 1997. במשחק זה דורטמונד ניצחה 2-0 את קרוזיירו הברזילאית, כשהיינריך משחק 90 דקות.

### פיורנטינה וחזרה לבורוסיה דורטמונד
בקיץ 1998 חתם היינריך בפיורנטינה מהסרייה א', שם שיחק שתי עונות, צבר 57 הופעות והבקיע חמישה שערים. בתום התקופה שב היינריך לבורוסיה דורטמונד, שם שיחק שלוש עונות נוספות. בעונת 2001/02 זכה היינריך עם בורוסיה דורטמונד באליפות נוספת בבונדסליגה, והשתתף בגמר גביע אופ"א באותה עונה, בו הפסידה הקבוצה 3-2 לפיינורד, ובעונה העוקבת השתתף עם הקבוצה בליגת האלופות, ממנה הודחה למרות שצברה עשר נקודות מתוך 18 בשלב הבתים השני. בקדנציה זו, היינריך צבר 63 הופעות בקבוצה, והבקיע שבעה שערים.

### פ.צ. קלן ושלהי הקריירה
בקיץ 2003 חתם היינריך בפ.צ. קלן, שם שיחק עונה אחת, בסיומה פרש מכדורגל מקצועני. היינריך המשיך לשחק כדורגל בקבוצות חובבים, המפורסם שבהם הוא אוניון ברלין.

## קריירה בינלאומית
היינריך שיחק בנבחרת גרמניה החל משנת 1995, והבקיע שני שערים ב-37 הופעות. היינריך השתתף עם הנבחרת במונדיאל 1998 בו שיחק בכל חמשת המשחקים של הנבחרת, עד להדחתה ברבע הגמר מול נבחרת קרואטיה, ובגביע הקונפדרציות בשנת 1999. הופעתו האחרונה של היינריך בנבחרת נערכה בשנת 2002.

## תארים
עם בורוסיה דורטמונד:
* אליפות הבונדסליגה (2): 1996, 2002
* ליגת האלופות: 1997
* הגביע הביניבשתי: 1997

## קישורים חיצוניים

קטגוריה:כדורגלני פרייבורג
קטגוריה:כדורגלני בורוסיה דורטמונד
קטגוריה:כדורגלני פיורנטינה
קטגוריה:כדורגלני פ.צ. קלן
קטגוריה:כדורגלני אוניון ברלין
קטגוריה:קשרי כדורגל גרמנים
קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלני נבחרת גרמניה
קטגוריה:כדורגלני מונדיאל 1998
קטגוריה:כדורגלני גביע הקונפדרציות 1999
קטגוריה:ספורטאים גרמנים באיטליה
קטגוריה:גרמנים שנולדו ב-1969
אקיטה (עיר)

**אקיטה** (ביפנית: 秋田市) היא עיר הבירה של מחוז אקיטה שבחבל טוהוקו שבצפון יפן. אוכלוסיית העיר מונה 317,236 תושבים, נכון לשנת 2015.

## היסטוריה
### היסטוריה פרה-מודרנית
בני אדם התיישבו באזור העיר אקיטה לפני אלפי שנים. בתחומי העיר נמצאו ממצאים ארכאולוגיים מהתקופה הפלאוליתית ביפן, וכן מתקופת ג'ומון ומתקופת יאיואי. בתקופת נארה כבשו בני יאמטו את האזור והקימו בו את טירת אקיטה בשנת 733. בתקופת סנגוקו שלטו באזור מספר שבטים סמוראים, ולבסוף, בתקופת אדו, שלט באזור שבט סטאקה תחת השגחתה של שוגונות טוקוגאווה, והקים בה את טירת קוֹבּוּטָה, שסביבה התפתחה עיירה.

### מייג'י וטאישו
בראשית תקופת מייג'י בוטלה שיטת ההאן, ועיירת הטירה קובוטה התפצלה לעיירות קובוטה ואקיטה. ב-1889 הפכה העיירה אקיטה לעיר, שכללה בתחומה גם את העיירה קובוטה, וב-1898 הקים הצבא היפני הקיסרי באקיטה בסיס עבור רגימנט הרגלים ה-17. בתקופת טאישו נהנתה אקיטה משגשוג כלכלי, בעיקר הודות לגילוי שדה נפט בקורוקווה הסמוכה ב-1914.

### תקופת שווה
ב-14 באוגוסט 1945 הפציצו בעלות הברית את אקיטה וזרעו בה נזק רב. מעל 250 אזרחים נהרגו לאחר ש-134 מפציצי בואינג B-29 סופרפורטרס תקפו את העיר בשעות הלילה והשמידו את מתקני הזיקוק שבה. אקיטה הייתה העיר הרחוקה ביותר ביפן שהפציצו בעלות הברית, ולמעשה הייתה ההפצצה האחרונה שנערכה במלחמת העולם השנייה, מכיוון שיפן נכנעה מספר שעות לאחר מכן.

### תקופת הייסיי
ב-1997 קיבלה אקיטה מעמד של עיר גרעינית, וזכתה לרמה גבוהה יותר של אוטונומיה. ב-2001 נערכו באקיטה המשחקים העולמיים.

## גאוגרפיה
העיר אקיטה שוכנת במישור החוף של מחוז אקיטה, לחופו של ים יפן, ודרכה זורם נהר אומונו.

## אקלים
באקיטה שורר אקלים סובטרופי גשום הגובל באקלים יבשתי. חודשי החורף קרים ומושלגים, וחודשי הקיץ חמימים ולחים. בשל מיקומה לחופו של ים יפן המשקעים האטמוספיריים באקיטה מרובים, בעיקר במחצית השנייה של השנה.

## כלכלה
כלכלת אקיטה מתבססת בעיקר על חקלאות (בעיקר אורז), יערנות וכריית מינרלים. כמו כן, באקיטה נמצא אחד משדות הנפט החשובים ביפן עצמה, ובתאם לכך צמחה בעיר תעשיית זיקוק נפט. תעשיות נוספות כוללות גם ייצור מתכות וטקסטיל.

## ערים תאומות
לאקיטה יחסי ערים תאומות עם:
* 
* 
* 
* 
* 
* 

## קישורים חיצוניים

* 
* הדף הרשמי של אקיטה.

## הערות שוליים

קטגוריה:טוהוקו: ערים
קטגוריה:יישובים שהוקמו ב-1889
עונת 1987/1988 בליגה הלאומית

**עונת 1987/1988** בליגה הלאומית הייתה העונה ה-32 של הליגה הלאומית כליגת הכדורגל הבכירה בישראל. 

על ניצחון במשחק הוענקו שלוש נקודות ונקודה בודדת הוענקה על תיקו. לעונת 1987/1988 לליגה הלאומית עלתה קבוצת צפרירים חולון זאת בעקבות ההחלטה להקטין את הליגה הלאומית ל-14 קבוצות. לאחר שני סיבובים הליגה פוצלה לבית העליון (בית האליפות) ובית התחתון (בית המעבר). בתום העונה סיימה הפועל תל אביב במקום הראשון וזכתה באליפות. המבקיע המצטיין של העונה היה זאהי ארמלי ממכבי חיפה שכבש 25 שערים. 

בסיום העונה הפועל לוד ומכבי פתח תקווה ירדו ליגה. לעונת 1988/1989 לליגה הלאומית עלו הפועל ירושלים והפועל טבריה.

## טבלת הליגה
### הבית העליון

### הבית התחתון

קטגוריה:1987 בישראל: כדורגל
קטגוריה:1988 בישראל: כדורגל
קטגוריה:עונות בליגה העליונה בכדורגל בישראל
קטגוריה:תחרויות כדורגל ב-1987
קטגוריה:תחרויות כדורגל ב-1988